Държавен вестник, бр. 66, 2012 г., стр. 5

БРОЙ  66	
Д Ъ Р Ж А В Е Н  В Е С Т Н И К 	
СТР.  5  
Член 15
Свободно разпореждане с финансови средства 
и свободно провеждане на служебни дела
1. Секретариатът с цел изпълнение на 
функциите си има право да получава, съх­
ранява, преобразува и прехвърля всякакви 
финансови средства, валути, парични суми 
и други прехвърляеми ценности и свободно 
да се разпорежда с тях, да извършва делови 
трансакции без ограничения в съответствие 
със законодателството на страната домакин.
Член 16
Привилегии и имунитети на членовете на 
Секретариата 
1. По време на изпълнение на задълже­
нията си в страната домакин Ръководителят 
на Секретариата, при условие че не е граж­
данин на страната домакин, има право да се 
ползва със същите привилегии и имунитети 
като предоставените на ръководителите на 
дипломатическите мисии в страната домакин 
съгласно Виенската конвенция за дипломати­
ческите отношения. 
2. По време на изпълнение на задължени­
ята си в страната домакин служителите на 
Секретариата, при условие че не са граждани 
на страната домакин, имат право да се ползват 
със същите привилегии и имунитети като 
предоставените на дипломатическите аген­
ти в страната домакин съгласно Виенската 
конвенция за дипломатическите отношения.
3. Членовете на административно-техниче­
ския персонал, при условие че не са граждани 
на страната домакин, имат право да се ползват 
със същите привилегии и имунитети като 
предоставените на административно-техниче­
ския персонал в страната домакин съгласно 
Виенската конвенция за дипломатическите 
отношения. 
4. Правителството предприема всички 
необходими мерки, за да улесни влизането, 
напускането и пребиваването в страната 
домакин на Ръководителя на Секретариата, 
служителите, представителите, експертите 
и административно-техническия персонал и 
членовете на техните семейства.
5. Членовете на семействата на персонала 
на Секретариата, живеещи в същото дома­
кинство, имат право на същите привилегии 
и имунитети като тези, предоставени на чле­
новете на семействата на дипломатическите 
агенти в страната домакин, в съответствие 
с Виенската конвенция за дипломатическите 
отношения.
6. Персоналът на Секретариата и членове 
на техните семейства, представителите и 
експертите, които се нуждаят от виза, за да 
изпълняват професионалната си дейност за 
срок, съответстващ на продължителността 
на тяхната мисия, както и от разрешение 
за временно пребиваване, получават същата 
виза безплатно. 
Член 17
Достъп до пазара на труда
При специални условия и в рамките на 
ограниченията на съответното законода­
телство на страната домакин съпругите/
съпрузите и децата, представляващи част от 
домакинството на членове на Секретариата, 
имат право на достъп до пазара на труда, при 
условие че пребивават в страната домакин 
като притежатели на лична карта, ако не са 
граждани на страната домакин.
Член 18
Социално осигуряване
1. Секретариатът и служителите, експертите 
и административно-техническият персонал, 
при условие че не са граждани на страната 
домакин, се освобождават от плащане на за­
дължителни вноски във връзка с всички видове 
социално осигуряване в страната домакин.
2. Служителите, експертите и администра­
тивно-техническият персонал имат правото да 
участват в здравноосигурителната система, да 
бъдат осигурени срещу злополука и да имат 
пенсионно осигуряване в страната домакин 
в съответствие със законодателството на 
страната домакин.
Член 19
Служители 
1. Без да се засягат привилегиите и имуни­
тетите, предоставени в член 16, служителите 
в страната домакин имат правото да внесат за 
лична употреба, без да заплащат митнически 
и други налози и такси, при условие че това 
не са данъци за предоставени комунални ус­
луги, както и освобождаване от ограничения 
върху вноса и износа, следното:
	(i)	 Своите мебели и лични вещи в 
момента, когато за първи път 
встъпват в длъжност, в една или 
повече отделни пратки, и 
	(ii)	 Едно моторно превозно средство 
на всеки четири години.
2. Начинът, по който се третират внесени­
те стоки, с освобождаване от плащането на 
вносни мита, ще се прилага в съответствие 
с нормативната уредба за мита, данъци и 
други инструменти, на които имат право 
чуждестранните дипломатически и консулски 
представителства в страната домакин.
Член 20
Експерти
Експертите се ползват със следните при­
вилегии и облекчения в страната домакин: 
(a) Освобождаване от съдебни производства 
по отношение на изписани или изговорени 
думи, както и всички действия, извършени 
от тях при изпълнение на официалните им 
функции, дори след като престанат да бъдат 
служители на Секретариата.